1. **számú melléklet - Munkabiztonsági feltételek**

|  |  |
| --- | --- |
| **Általános követelmények** | |
| A Megbízott a munkavédelemre vonatkozó szabályok (jogszabályok, szabványok, Megbízó belső utasításai, a tevékenységre vonatkozó technológiai utasítások) megtartásával végezhet munkát. | <http://www.ommf.gov.hu>  Jogszabályok |
| A Megbízott felelős a munkavállalói tekintetében az egészséget nem veszélyeztető és biztonságos munkavégzés személyi és tárgyi feltételeinek biztosításáért. | Mvt.18. § |
| A Megbízott a vállalt tevékenységekre vonatkozó érvényes kockázatértékeléssel kell, hogy rendelkezzen a megbízás teljes időtartama alatt. | Mvt.54. § (2) |
| A Megbízott a felelős a munkavállalói, valamint a munkavégzés hatókörében tartózkodók teljes biztonságáért. | Mvt. 40. § (1), (2) |
| A Megbízott a munka biztonságos elvégzéséhez szükséges képzettségű és számú munkaerőt biztosít. | Mvt.51. § |
| **Egyéni védőeszközök** | |
| A Megbízott köteles a tevékenységhez szükséges egyéni védőeszközöket biztosítani a munkavállalói részére.  A Megbízott kötelessége az egyéni és a csoportos védőeszközök használatának megkövetelése munkavállalói részéről. | Mvt.42. § |
| **Időszakos felülvizsgálatok** | |
| A Megbízott felel az általa alkalmazott berendezések, munkaeszközök, egyéni és csoportos védőeszközök alkalmasságáért, megfelelőségéért, és biztonságos használhatóságáért, azok időszakos felülvizsgálatainak meglétéért.  A Megbízott köteles gondoskodni az általa alkalmazott munkaeszközök, egyéni védőeszközök időszakos biztonsági felülvizsgálatának elvégeztetéséről.  A Megbízott csak kifogástalan állapotú, biztonságos munkaeszközöket alkalmazhat. | Mvt.23. §  10/2016. (IV. 5.) NGM rendelet 18. §, 19. § |
| **Elsősegélynyújtás** | |
| A Megbízott köteles biztosítani, hogy szükség esetén az elsősegély, az orvosi sürgősségi ellátás érdekében haladéktalanul fel lehessen venni a kapcsolatot a külső szolgálatokkal, szervekkel.  A Megbízott köteles gondoskodni az elsősegélynyújtás tárgyi és személyi feltételeinek biztosításáról. | Mvt.46. § |
| **Kioktatottság** | |
| A Megbízott felelős a munkavállalói kioktatásáért, kioktatottságáért, munkára alkalmas állapotáért, a munkavédelmi eszközök rendeltetésszerű használatáért.  A Megbízott a tevékenységre vonatkozó technológiai ismeret birtokában végezhet munkát.  Munkacsoport esetén: Minden munkavégzés előtt a munkavezető helyszíni dokumentált munkavédelmi oktatást tart a munkacsoport részére. | Mvt.55. § |
| **Munkavédelmi ellenőrzés** | |
| A Megbízott köteles ellenőrzési rendszert működtetni, és munkavállalóinak munkavégzésre alkalmas állapotáról rendszeresen meggyőződni.  A Megbízott a Megrendelő ellenőrzésekor a munkavégzéshez felhasznált eszközök, szerszámok munkavédelmi alkalmasságának igazolását, felülvizsgálatot igazoló dokumentumait az ellenőrzést végző részére betekintésre köteles átadni.  A Megbízó köteles a munkavégzést leállítani, amennyiben a Megbízott a munkavédelemre vonatkozó szabályokat nem tartja be.  A Megbízott, a Megbízó munkavédelmi jellegű ellenőrzése során szabálytalanul dolgozó munkavállalóját – a Megbízó kérésére - a továbbiakban nem foglalkoztatja a Megbízó területén, berendezésén.  A Megbízott a Megbízó ellenőrzésekor a munkavégzéshez felhasznált eszközök, szerszámok munkavédelmi alkalmasságának igazolását, felülvizsgálatot igazoló dokumentumait az ellenőrzést végző részére betekintésre köteles átadni. |  |
| **Balesetkivizsgálás** |  |
| A munkavégzés során bekövetkezett munkabaleseteket – a Megbízó azonnali értesítése mellett – a Megbízott saját hatáskörében vizsgálja ki, jelenti be. A balesetek kivizsgálásában a Megbízó illetékes szakembereinek is részt kell venni, amennyiben a megbízónak végzett munkával összefüggésben következett be. | Mvt. V. fejezet |
| **Alvállalkozók** |  |
| A Megbízott teljes felelősséggel tartozik alkalmazott alvállalkozói munkavégzéséért és az ezen „Munkabiztonsági Feltételek”-ben meghatározott követelményeket az alvállalkozóira is érvényesíti. |  |
| **Munka előkészítés** | |
| 1. Földmunkák végzésekor:  *a)* munkagödör esetén 0,25 m és 1,25 m mélység között jelzőkorlátot, 1,25 m-t meghaladó mélységnél védőkorlátot,  *b)* vonalas létesítmény esetén, lakott területen belül 0,25 m és 1,25 m mélység között jelzőkorlátot, 1,25 m-t meghaladó mélységnél védőkorlátot,  *c)* lakott területen kívül 0,25 m mélység alatt jelzőkorlátot  kell létesíteni.  2.Anyagkitermelésnél, aknában, föld alatt vagy alagútban végzett munka esetén a következők szerint kell a megfelelő biztonsági intézkedéseket megtenni:  *a)* alkalmas dúcolások vagy megtámasztások használatával;  *b)* a személyek leesésével, anyagok vagy tárgyak lezuhanásával vagy a víz betörésével járó veszélyek megelőzésével.  3. A földmunkák biztonságtechnikai és egészségvédelmi követelményeit a geológiai, hidrológiai és talajmechanikai vizsgálati adatok és erőtani számítások alapján kell megtervezni. Nem kell talajmechanikai vizsgálatot végezni abban az esetben, ha a legkedvezőtlenebb (laza, szemcsés) talaj figyelembevételével történő dúcolást, illetve rézsűhajlásokat alkalmazzák. A munkagödör (munkaárok) szélét a szakadólapon belül csak abban az esetben szabad megterhelni, ha a dúcolás a terhelésből származó többletteher felvételére van méretezve. Kézi földmunka esetében a munkaárok szélén 0,50 m széles padkát kell kialakítani. A talajt alávágással kiemelni nem szabad. Meg kell akadályozni a föld visszapergését a munkaárokba.  4. Az 1,0 méternél mélyebb munkagödörbe (munkaárokba) való biztonságos közlekedést 5,0 m mélységig mozdulás ellen rögzített támasztó létrával lehet, ezt meghaladó méret esetén lépcsővel kell megoldani. Rézsűs kiemelésnél feljárót kell készíteni.  A dúcolást a talaj állékonysága és a munkaszint mélysége, továbbá a fellépő igénybevételnek megfelelően kell kialakítani. Amennyiben a munkagödör 5 méternél mélyebb, vagy ha a munkagödör mellett - a szakadó lapon belül - statikus és dinamikus terhelés is várható, ebben az esetben a dúcolás biztonságát számítással kell igazolni  5. A kidúcolt munkagödör (munkaárok) fenékszélessége 0,8 méternél kisebb nem lehet. Ettől eltérni abban az esetben szabad, ha a munkaárokban emberi munkavégzés nem történik és a tervező az alkalmazott technológia és csőátmérő figyelembevételével a tervekben írja elő a biztonságos munkavégzés feltételeit.  6. Ha az építési területen nem azonosítható anyagot (veszélyes hulladékot, lőszert stb.), vezetéket tárnak fel, a munkát csak akkor lehet folytatni, ha annak veszélytelenségéről - szükség esetén szakértő bevonásával – meggyőződtek.  7. A munkagödörnél (munkaároknál) legalább 200 méterenként, illetve az épületek és egyéb ingatlanok bejáratai előtt építési átjárókat kell létesíteni. Az átjárók szélességi mérete egyirányú gyalogos közlekedés esetén legalább 0,60 m, kétirányú gyalogos közlekedés esetén legalább 1,00 m. Ha az átjáró szintje alatt 1 méternél nagyobb mélység van, akkor az átjárót a 4/2202 (II. 20.) SzCsM-EüM rendelet szerinti 6.16.1. pontban meghatározottak szerinti korláttal kell kialakítani.  8. A járműközlekedés céljára ideiglenesen épített hidakon és átjárókon a terhelhetőséget fel kell tüntetni | 4/2002. (II. 20.) SzCsM-EüM együttes rendelet III,. rész |
| **Havi jelentés**  A Megbízott köteles minden hónap 5-ig a megelőző hónapok kumulált baleseti, munkaóra és ellenőrzési adatait közölni az alábbi email címen:  [nandor.baba@eon-hungaria.com](mailto:nandor.baba@eon-hungaria.com) | |